[{"text_idx": "#000005", "text": "Eesti kirjanike liidus on to\u0303statunud arutelu, kas kirjanike maja seinalt peaks eemaldama kirjanik Juhan Smuuli bareljeefi. Liidu esimees Tiit Aleksejev bareljeefi eemaldama ei to\u0303ttaks."}, {"text_idx": "#000006", "text": "Kirjanik ja luuletaja Mait Vaik u\u0308tles Eesti Pa\u0308evalehele, et on palju kirjanike liidu liikmeid, kes bareljeefi eemaldada sooviks. \"Minu silmis on Juhan Smuul stalinist, kes represseeris oma kolleege ja oli stalinistliku rez\u030ciimi suur toetaja. O\u0303hinaga toetaja, mitte ka\u0308eto\u0303stja. See inimene andis u\u0308les oma kolleegid, kellest kaks la\u0308ksid vangi,\" nentis ta."}, {"text_idx": "#000007", "text": "Kirjaniku liidu liige Andrus Kivira\u0308hk ma\u0308rkis lehes aga, et idee ma\u0308lestustahvli eemaldamisest on piinlik ja kohatu."}, {"text_idx": "#000008", "text": "\"Smuul oli oluline ja sa\u0308rav kirjanik, kordades andekam kui need, kes praegu tema kuju mahavo\u0303tmist taotlevad,\" so\u0303nas ta."}, {"text_idx": "#000010", "text": "Eesti Kirjanike Liidu esimees Tiit Aleksejev u\u0308tles ERR-ile, et kirjanike liidu ja\u0308rgmine u\u0308ldkogu leiab aset 21. aprillil ning Smuuli bareljeefi eemaldamise ku\u0308simuse pa\u0308evakorda lisamiseks on vaja viiendiku liidu liikmete ehk 71 inimese no\u0303usolekut."}, {"text_idx": "#000011", "text": "Aleksejev u\u0308tles, et tema isiklikult ja\u0308taks Smuuli bareljeefi sinna, kus ta oli ning kirjanike liidul on olulisemaid teemasid, millega tegeleda, nagu na\u0308iteks liidu majanduslik olukord. Ta lisas, et liit on samas demokraatlik organisatsioon, mis vo\u0303tab oma liikmete arvamust arvesse."}, {"text_idx": "#000012", "text": "\"Kui tuleb u\u0308ldkogu, siis saavad ko\u0303ik kirjanikud u\u0308heskoos otsustada,\" lausus ta."}, {"text_idx": "#000013", "text": "1922. aastal Muhus su\u0308ndinud Juhan Smuul oli proosakirjanik ja u\u0308hiskonnategelane. Smuul kirjutas 30 loomeaasta jooksul nii proosat, poeesiat kui ka draamakirjandust. Smuul suri aastal 1971."}, {"text_idx": "#000014", "text": "\"Osa sellest loomingust on kindlasti pu\u0308siva\u0308a\u0308rtusega. Ja selge on see, et Smuul oli ikkagi u\u0308rgandekas kirjanik ja seda vaatamata sellele, et tollel ajal to\u0303i Smuulile u\u0308le No\u0303ukogude Liidu kuulsuse just poeem Stalinile, mille eest ta sai ka tookord Stalini preemia,\" so\u0303nas Tiit Aleksejev 2022. aastal Margus Mullale."}, {"text_idx": "#000016", "text": "Peeter Oja: kultuuritegelaste tu\u0308histamine on va\u0308ga subjektiivne teema"}, {"text_idx": "#000017", "text": "Kirjanike u\u0308ldkogu otsustas Smuuli bareljeefi seinale ja\u0308tta"}, {"text_idx": "#000021", "text": "Eesti piiril ei ole massilist ebaseaduslikku ra\u0308ndesurvet"}, {"text_idx": "#000028", "text": "Hooaja eel peatreeneri teenetest loobunud Keila oli avama\u0308ngus vo\u0303idukas"}, {"text_idx": "#000033", "text": "Venemaa ru\u0308nnakud Ukraina ku\u0308ladele kirdes to\u0303id kaasa ohvreid"}, {"text_idx": "#000038", "text": "Rootsis sai ulatuslikus teevaringus mitu inimest kannatada"}, {"text_idx": "#000044", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000045", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000048", "text": "Laura Kalle: teater ei peaks ainult paitama"}, {"text_idx": "#000049", "text": "Paadio\u0303nnetuse u\u0308le elanud Ivo: kahe pa\u0308eva pa\u0308rast la\u0308ksin uuesti merele"}, {"text_idx": "#000052", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}, {"text_idx": "#000055", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000056", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]